# data[].attributes.headline
EV VALITSUS OTSUSTAS VIIA NAKKUSOHU TÕTTU HARIDUSASUTUSED DISTANTSÕPPELE

# data[].attributes.subject
EV VALITSUS OTSUSTAS VIIA NAKKUSOHU TÕTTU HARIDUSASUTUSED DISTANTSÕPPELE

# data[].attributes.body
Seoses eriolukorraga toimub Illuka Koolis õppetöö distantsõppel ehk kodu- ja kaugõppel

KOOLIMAJA ON SULETUD.

Töötajad on kontaktides toodud e-maili, telefoni ja Stuudiumi teel kättesaadavad.

Lasteaed jätkab esialgu tegevust, lasteaia sulgemine otsustatakse juhtumipõhiselt. Sellegipoolest kutsume üles kõiki lapsevanemaid, kellel see vähegi võimalik, jätta lapsed koju.

Eesti Vabariigi valitsus otsustas, seoses COVID-19 haiguse levikuga sulgevad kõik Eesti haridusasutused, välja arvatud lasteaiad, uksed alates esmaspäevast, 16. märtsist ning lähevad üle distantsõppele. Iga kahe nädala järel hinnatakse olukorda ja tehakse otsus distantsõppe perioodi pikendamise vajalikkuse kohta.

Meie kõigi jaoks on see uus olukord, millega me püüame parimal võimalikul moel toime tulla.

13.märtsil anname õpilastele õppevahendid kaasa ja kontrollime, et nende Stuudiumi paroolid on toimivad. 1. klassi lastega võtab klassijuhataja ühendust lapsevanemate kaudu.

Palusime õpilastele koju viia lisaks õppevahenditele ka spordiriided ja vahetusjalatsid. Kui teie laps mõne olulise asja kooli unustas, saate sellele järele tulla helistades eelnevalt majandusjuhatajale numbril 56652508.

Loodetavasti on kõigil võimalus kodus kasutada arvutit või tahvelarvutit. Mõned õpetajad andsid juba reedel õpilastele järgmise kahe nädala tööjuhised. Praegu saame ühiselt arendada enda digipädevust ja ennast juhtivat õppimist.
Esialgu on kool suletud kaheks nädalaks. Hoidke end uudiste ja soovitustega kursis. Püüdke toetada oma laste õpimotivatsiooni.
Palju tervist kõigile!

# data[].attributes.headline
SEOSES KOROONAVIIRUSE LEVIKUGA ON LASTEAIA TÖÖKORRALDUS ALATES 16.MÄRTSIST 2020 JÄRGNEV:

# data[].attributes.subject
SEOSES KOROONAVIIRUSE LEVIKUGA ON LASTEAIA TÖÖKORRALDUS ALATES 16.MÄRTSIST 2020 JÄRGNEV:

# data[].attributes.body
Head lasteaia lapsevanemad!

Kutsume üles kõiki lapsevanemaid, kellel see vähegi võimalik, jätta lapsed koju.

Kooskõlastatult lastevanematega on lasteaias avatud valverühm.

Lasteaeda tulevad ja vastu võetakse ainult terveid lapsi.

Palume koduseid mänguasju lasteaeda mitte tuua.

Rühma sisenedes palume kõigil käed desinfitseerida (käte desinfitseerimise vahend asub I korruse fuajees).

Kehtib Alutaguse vallavalitsuse nõue, et perega välisreisil käinud laps peab jääma kaheks nädalaks koju.

Palume lastevanematel läbi mõelda pere elukorraldus, juhuks kui lasteaia sulgemine on siiski vajalik ja möödapääsmatu.

Lähtuvalt eeltoodust EI TOIMU alates 16.03.2020 lasteaias
muusika - ja liikumistegevusi;

tugiteenuste osutamist;

õppekäike (võimalusel viime õppetegevused läbi õuesõppena);

ülemajalisi üritusi;

külaliste vastuvõtmist.

Armsad lapsevanemad, arvestage ise ja palun rääkige ka lapsele kindlasti sellest, kuidas viirushaigustesse nakatumist vältida. Terviseameti soovitused selleks on:
Peske või desinfitseerige tihti käsi.

Aevastades või köhides katke suu ja nina ühekordse salvrätiga (mis tuleb kohe minema visata) või varrukaga, mitte palja käega.

Vältige kontakti inimestega, kellel on välised haigustunnused – näiteks köha või aevastavad inimesed.

Vältige silmade, nina ja suu katsumist, kuna käed puutuvad avalikes kohtades kokku mitmete esemete ja pindadega, mis võivad olla hiljuti viiruste poolt saastatud.

Head tervist soovides

# data[].attributes.body
Kooli juhtkond on valmis jagama infot ja vastama kõikidele küsimustele, mis on tekkinud seoses distantsõppega ning püüame vastuse leida ka muudele õppetööga (õpiabi, hindmine, eksamid ...) seotud küsimustele.

Anneli Bogens anneli.bogens@alutaguse.edu.ee  5885 5766

Airit Vaitmaa airit.vaitmaa@alutaguse.edu.ee  336 6998

Õpilased saavad vajadusel võtta oma kooli jäänud asju, töövahendeid jne. Info Annelii Laaneväli 5855 6804

Lasteaia koduõppeks vajalike vahendite (värvid, paberid, liims jms) saamiseks võtke ühendust Annelii Laaneväli 5855 6804. Samal kontaktil saate vajadusel kokku leppida, kuidas tulla võtma lapse lasteaeda jäänud asju.

# data[].attributes.body
Eesti Vabariigi Valitsuse piirangud avalikus kohas liikumisele, kaubanduskeskustele, meelelahutus ja söögikohtadele!

Alates 25. märtsist tuleb avalikus kohas (näiteks välised mängu- ja spordiväljakud, rannad, promenaadid, tervise- ja matkarajad) ja siseruumis (välja arvatud kodus) hoida teiste inimestega vähemalt 2 meetrit vahet. Avalikus kohas tohib koos viibida kuni kaks inimest. Piirang ei kehti koos viibivatele ja liikuvatele peredele ning avalike ülesannete täitmisel.

Alates 27. märtsist on kaubanduskeskused suletud. Avatuks jäävad toidupoed, apteegid, telekommunikatsiooni ettevõtete müügikohad, pangakontorid, pakiautomaadid ning kauplused, kus müüakse või laenutatakse abivahendeid ja meditsiiniseadmeid abivahendi kaardi või meditsiiniseadme kaardi alusel. Söögikohtades on lubatud vaid toidu kaasamüük. Sisse- ja väljapääsude juures tuleb tagada desinfitseerimisvahendite olemasolu.

Täpsem info https://www.kriis.ee/
24h eriolukorra infotelefon 1247

# data[].attributes.body
Illuka Koolis on distantsõppe ajal e-õpe korraldatud järgmiselt:

# data[].attributes.attachment_link.readable_text
Head õpilased ja lapsevanemad!

Seoses sellega, et koroonaviirus levib Eesti siseselt inimest inimesele kuulutati välja riigis eriolukord.

Eriolukorra ajal ei viibi koolis õpetajaid; õpilased ei tule kooli sööma ega vastama; lapsevanemad ei saa õpetajate ja juhtkonnaga kohtuda; kokkusaamisi ei korraldata. Koolimaja on suletud! Eriolukord nõuab ka seda, et lapsed viibiksid eelkõige kodus, kõik huviringid on samuti suletud ning spordi- ja õpilasvõistlused, projektikohtumised ja muu huvitegevus on edasi lükatud. Lubatud on värskes õhus liikumine. Kokku puutumine teiste inimestega tuleb eriolukorra ajal viia miinimumini.

Lisame siia pidevalt uuenevat infot Illuka Kooli distantsõppe kohta.

Koroonaviiruse ametlik info

Anneli Bogens
Direktor

Tunniplaan ja Stuudium

1. Õppetöö korraldamisel lähtume kehtivast tunniplaanist.

2. Õpetaja paneb Stuudiumisse õpijuhendid hiljemalt kella 9-ks või teeb nädalaplaani. Päeva jooksul samaks päevaks uusi ülesandeid juurde ei anta.

3. Distantsõppe perioodil antakse ainult tunnitöö ülesanded. Kodutööd eraldi juurde ei anna. Kõik ülesanded lisatakse kodutöö alla.

4. Kui õpetaja soovib lisada koduse tööna mingi faili, siis ta seob päeviku Stuudiumi TERAga. Sel juhul on õpijuhises viidatud TERA ülesandele või materjalile. Õpilased saavad oma tehtud tööd (failid, lingid või muu sisu) lisada otse kodutöö juurde TERAs.

5. Õpetajad arvestavad ülesannete mahu puhul õpilase üksinda töötamise võimet, mis on madalam üksi kodus, kui tavapäraselt klassiruumis. Seejuures jälgivad õpetajad teiste aineõpetajate poolt antud õppeülesannete mahtu ja mitmekesisust.

6. Õppekava õpitulemused distantsõppes ei ole samal moel saavutatavad kui tavaõppes. Õpetaja teeb õpilase iseseisva töö võimekusest lähtuvalt õppeülesannete andmisel õppematerjalides valikuid. Ei ole oluline käsitleda teemasid järjest.

7. Lapsevanemana/õpilasena saate otsustada kas alustate ülesande tegemist kohe hommikul või siis jagate lapsele info ja ta saab ülesanded jagada päeva peale.

8. Osa õppetunde toimuvad Zoom keskkonnas reaalajas tunniplaani järgselt. Aineõpetajad lisavad need Stuudiumi kalendrisse hiljemalt sama nädala esmaspäevaks.

9. Kui Stuudiumi kalendrisse on lisatud, et ainetund toimub Zoom keskkonnas (päev ja kellaeg), siis õpilasel on kohustus osaleda online tunnis.

Hindamine ja tagasiside

1. Õpetajatel on õigus mitme aine teadmisi ja oskusi arendavad ülesanded anda ühe pikemaajalise õppeülesandena ning teadmisi ja oskusi hinnata/tagasisidestada vastavates ainetes. Pikemaajalised ülesanded lihtsustavad õpilase päevakava.

2. Õpetajad on igal tööpäeval kätte saadavad 9.00 - 16.00 e-posti või Stuudiumi suhtluse teel, kui ei ole muud moodi eraldi kokku lepitud. Juhime vanemate tähelepanu sellele, et ka distantsõppe korral on õpetajatel reguleeritud tööaeg, mis tähendab, et õpetajad ei ole 24/7 kättesaadavad.

3. Õpilane/lapsevanem kontakteerub õpetajaga, kui õppeülesannete täitmisel tekib probleeme (tahvelarvutitel piiratud funktsioonid, ei saa ülesande sisust aru). Õpilane/lapsevanem, kui Sul tekib õppimisega küsimusi, pöördu julgelt õpetaja poole! Õpilaste ja lastevanemate kirjalikele küsimustele vastame hiljemalt järgmisel tööpäeval.

4. Klassijuhatajad on oma õpilastele ja nende vanematele toeks teistmoodi õppimisel, õpimotivatsiooni hoidmisel, õppeülesannete täitmise jälgimisel. Distantsõppes ilma mõjuva põhjuseta mitteosalemine loetakse koolikohustuse mittetäitmiseks ning sel puhul kaasame tugimeeskonna liikmed ning koolipidaja.

Online abi

4.-9.klassi põhiainete õpetajad planeerivad igal nädalal vähemalt ühe tunni Zoomis. Palun kontrollige Stuudiumi kalendris, millal on digitund Zoomis.

Zoom keskkonda saab siseneda ka telefoniga - telefonil tuleb lubada kasutada mikrofoni ja kaamerat.

1. Kõik klassijuhatajad (välja arvatud 1.-3.kl) viivad kord nädalas läbi klassijuhatajatunni (digitund Zoomis) oma klassiga, kus osalejad saavad reaalselt suuliselt rääkida. Info ilmub Stuudiumi kalendrisse. Vajadusel helistab klassijuhataja õpilased läbi, et kõik teaksid, millal ja kuidas osaleda.

2. Kooli juhtkond on valmis jagama infot ja vastama kõikidele küsimustele, mis on tekkinud seoses distantsõppega ning püüame vastuse leida ka muudele õppetööga (õpiabi, hindmine, eksamid ...) seotud küsimustele.

Distantsõppe perioodi igal E-N 14.00 - 16.00 on võimalik juhtkonnaga suhelda läbi Zoom e-keskkonna (suhtlemine veebis reaalajas). Liituda saab siin:

Koolil on võimalik laenutada õpilasele tahvelarvutit. Kui vajate arvutit, siis võtke ühendust anneli.bogens@alutaguse.edu.ee või tel 5885 5766

Zoom keskkonnas osalemise õpetus

Pikapäevarühm

1. 1.-6.kassi õpilased, aga miks mitte ka vanemate klasside õpilased oodatud pikapäevarühma õppima ja abi küsima.

2. Pikapäevarühm toimub Zoom e-keskkonnas (suhtlemine veebis reaalajas). Liitumine Stuudiumisse lisatud lingile vajutades. Lubada tuleb video ja audio vaade.

E - N kell 13.00-16.00 (õp Helve Hallik, Jaanus Uustalu, Kaja Kama)

R 12.00 - 14.00 (õp Helve Hallik)

Ekraanivaba päev

1. Üks kord nädalas planeerivad õpetajad nii, et õpe toimuks traditsiooniliselt vihiku ja pastakaga ja/või praktilise tegevusena toas või õues.

2. 1.-3.klassi ekraanivaba päev on reede; 4.-9.klassil otsustab aineõpetaja, mis päeval ta soovib oma aine(te)s ekraanivaba päeva teha.

Õpilase haigestumine

Kui õpilane on haige, siis tuleb sellest klassijuhatajale teada anda. Haige laps ei pea e-õppe ülesandeid tähtajaliselt lahendama. Laps vastab pärast terveks saamist õpetajaga kokkuleppel vajalikud teemad järele. Kui laps on saanud terveks, siis ta osaleb taas distantsõppes.

Lapsevanemale

1. Vaadake üle lapse e-koormus ning teavitage koheselt kooli, kui laps on kulutanud ekraanide teel õppimisele üle nelja-viie tunni järjest. Distantsõpe ei ole ainult e-õpe.

2. Palume meeles pidada, et distantsõppe perioodil viibib õpilane kodus: ei osale sünnipäevadel ega muudel rahvarohketel kogunemistel. Piirata tuleks ka vahetut suhtlemist sõprade ja koolikaaslastega.

3. Kindlasti soovitame pärast distantsõppe päeva viibida looduses ja veeta perega ekraanivaba kvaliteetaega jälgides eriolukorra reegleid.

4. Lapsevanemad, palun jälgige ja kandke hoolt, et lapsed täidaksid neile antud õpiülesandeid. Aidake lapsel koostada distantsõppe ajaks kindel päevakava.

5. Lapsevanem, jälgi lapse/laste tervist! Hügieen on ülioluline!

Distantsõppe kroonika

Õpilaste ja lapsevanemate tagasiside distantsõppele

Illuka Kooli infokirjad:

Head õpilased ja lapsevanemad!

Seoses sellega, et koroonaviirus levib Eesti siseselt inimest inimesele kuulutati välja riigis eriolukord.

Eriolukorra ajal ei viibi koolis õpetajaid; õpilased ei tule kooli sööma ega vastama; lapsevanemad ei saa õpetajate ja juhtkonnaga kohtuda; kokkusaamisi ei korraldata. Koolimaja on suletud! Eriolukord nõuab ka seda, et lapsed viibiksid eelkõige kodus, kõik huviringid on samuti suletud ning spordi- ja õpilasvõistlused, projektikohtumised ja muu huvitegevus on edasi lükatud. Lubatud on värskes õhus liikumine. Kokku puutumine teiste inimestega tuleb eriolukorra ajal viia miinimumini.

Lisame siia pidevalt uuenevat infot Illuka Kooli distantsõppe kohta.

Koroonaviiruse ametlik info

Anneli Bogens
Direktor

Tunniplaan ja Stuudium

# data[].attributes.attachment_link.description
Head õpilased ja lapsevanemad! Seoses sellega, et koroonaviirus levib Eesti siseselt inimest inimesele kuulutati välja riigis eriolukord. Eriolukorra ajal ei viibi koolis õpetajaid; õpilased ei tule kooli sööma ega vastama; lapsevanemad ei saa õpetajate ja juhtkonnaga kohtuda; kokkusaamisi ei korraldata. Koolimaja on suletud!

# data[].attributes.body
I nädala tagasiside (16.-20.03.2020)

II nädala tagasiside (23. - 27.03.2020)

# data[].attributes.body
I nädal 16. - 20.03.2020

II nädal 23.-27.03.2020

# data[].attributes.body
1.-6.kassi õpilased, aga miks mitte ka vanemate klasside õpilased oodatud pikapäevarühma õppima ja abi küsima. Pikapäevarühm toimub Zoom e-keskkonnas (suhtlemine veebis reaalajas). Liitumine Stuudiumisse lisatud lingile vajutades. Lubada tuleb video ja audio vaade.

E - N kell 13.00-16.00 (õp Helve Hallik, Jaanus Uustalu, Kaja Kama)

R 12.00 - 14.00 (õp Helve Hallik)